Kierfecht

E Kierfecht ass eng Plaz, wou déi Verstuerwe begruewen oder hir Äsche versuergt oder gestreet ginn. Gemenkerhand geschitt dat am Kader vun engem reliéisen oder weltleche Ritual. Kierfechter sinn ëffentlech Plazen, déi fir jiddereen accessibel sinn.

 Kierfechter zu Lëtzebuerg 
Traditionell hunn d'Kierfechter zu Lëtzebuerg zur kathoulescher Kierch gehéiert a goufe gemenkerhand direkt bei der Kierch ugeluecht. Zanter 1804 gi se awer net méi vun de Paren, ma vun de Gemenge geréiert. D'chrëschtlech Symboler vum Doud an der Operstéiung (Kräiz a Kruzifix) bleiwen awer weiderhin op de Paarten a Gebailechkeeten op de Kierfechter present. Ganz vill Griewer sinn och mat engem Kräiz dekoréiertQuell: Panneau vun der Ausstellung « Cimetières et crématoires en Europe. Espaces publics et expressions d'appartenance » (cemi-hera.org) um Bd Roosevelt an der Stad (Oktober 2021).

D'Gesetz vum 1. August 1972 reegelt wéi e Kierfecht ugeluecht an d'Bäisetzung oder d'Anäscherung vun de Verstuerwene ausgeféiert muss ginn. Dat Gesetz huet en napoleoneschen Dekreet vun 1804 ersat, dee bis dohi gülteg war. De Gemengerot kann och zousätzlech Bestëmmunge festhalen, ë. a. wéi d'Griewer um Kierfecht alignéiert musse ginn. Am Fall vun enger Anäscherung kënnen d'Äsche begruewen, an engem Kolumbarium deposéiert oder op enger speziell definéierter Streewiss an der Enceinte vum Kierfecht verstreet ginn.

All Gemeng zu Lëtzebuerg muss op d'mannst ee Kierfecht hunn, et sief, et géife sech e puer Gemengen an engem Syndikat zesummendinn fir e gemeinsame Kierfecht ze bauen an en ze benotzen.

D'Bäisetze vun engem Verstuerwenen däerf nëmmen op engem Kierfecht geschéien, mat Ausnam vun de Membere vun der Groussherzoglecher Famill an dem Bëschof, déi an der Krypta vun der Kathedral bäigesat kënne ginn.

Fir verschidde Reliounsgemeinschafte gi besonnesch Ariichtunge virgesinn, sief et datt et eng getrennte Sektioun um Kierfecht gëtt, datt d'Griewer fir d'Moslem no enger spezieller Ausriichtung ugeluecht ginn oder datt Kiselsteng zur Verfügung gestallt gi fir op de jiddesche Griewer néierzeleeën.

Fir d'Bäisetze vu den Äsche fënnt een haut op ville Kierfechter e Kolumbarium. Aner Bauwierker um Kierfecht si Kapellen, Morguen a Caveauen.

 Stad Lëtzebuerg 
Um Gebitt vun der Haaptstad gëtt et 16 Kierfechter, vun deenen der 14 vun der Stad Lëtzebuerg geréiert ginn. Déi zwéin aner, d'Zaldotekierfechter a Clausen an zu Hamm hunn e spezielle Statut; se gi vum Volksbund Deutsche Kriegsgräberfürsorge respektiv vun der American Battle Monuments Commission geréiert.

Déi meescht Stater Kierfechter hunn hiren Ursprong an der jeeweileger Par, wéi se virun der Gemengefusioune vun 1920 an den eenzele Gemenge bestoungen.

Nieft de Kierfechter gëtt et nach e Krematorium zu Hamm, dee vum Gemengesyndikat SICEC geréiert gëtt.

Bëschkierfecht

 Bëschkierfechter zu Lëtzebuerg 
Nieft de „klassesche“ Kierfechter gëtt et zanter den 2010er Jore Kierfechter déi an engem Bësch ugeluecht sinn:

 Bäerdref: Bëschkierfecht Laangebësch fir d'Gemengen aus dem Naturpark Mëllerdall;
Biissen: Kierfecht Geich Bësch, och op fir déi Verstuerwe vun den Nopeschgemenge Colmer-Bierg, Helperknapp, Miersch a Viichten;
 Déifferdeng: Bëschkierfecht Bei den GrubenVir Uert heescht en da Bëschkierfecht Kordall a läit deelweis op Rollenger Terrain, zanter 2015 mat enger Fläch vu ronn 1,3 haBroschürop der Websäit vun environnement.lu;
Diddeleng: Bëschkierfecht um Gehaansbierg;
Esch-Uelzecht: Bëschkierfecht LanneweePressedossier vun der Aweiung, 20.3.2015, zanter 2015 mat enger Fläch vun 8 ha mat 34 BeemGemengerot Esch, Rapport analytique N°01/2015, Sëtzung vum 13. 2. 2015, Punkt 4, S. 9-11;
Harel: Bëschkierfecht op Stackig fir d'Stauséigemeng an d'Gemeng Bauschelt;
Keel-Schëffleng: Bëschkierfecht tëscht Keel a Schëffleng, de 14. Juli 2014 ageweitBëschkierfecht Käl-Schëffleng op kayl.lu;
Ollem: regionale Bëschkierfecht vun der Gemeng Kielen;
 Rued-Sir: Rieder Bëschkierfecht (16,91 ha), deen am Mee 2011 vun der Gemeng Betzder ageriicht gouf;
 Rulljen: regionale Bëschkierfecht Jongebësch, fir d'Gemenge Wolz, Wanseler, Géisdref a KiischpeltRegionale Bëschkierfecht “Jongebësch” op wiltz.lu;
Zéisseng: Bëschkierfecht (12,5 ha) vun der Stad Lëtzebuerg, deen am Juni 2014 ageriicht goufCf. ECOlogique 2014/3: 16-17. (PDF);

Den Ëmweltministère huet fënnef weider Bëschkierfechter guttgeheescht:
 Conter
 Dippech
 Réiden op der Atert
 Stauséigemeng
D'Natur- a Bëschverwaltung huet eng Rëtsch Direktiven opgestallt wat d'Uleeën an d'Gestioun vun de Bëschkierfechter ugeet.

 Jiddesch Kierfechter zu Lëtzebuerg 
Zu Lëtzebuerg gëtt et fënnef jiddesch Kierfechter, zwéin an der Stad a jee een zu Esch-Uelzecht, zu Gréiwemaacher an zu Ettelbréck.

 Vollekswäisheet 
 Jongen Dokter, fette Kierfecht.

 Kuckt och 
 Lëscht vun de Kierfechter zu Lëtzebuerg
Zaldotekierfechter zu Lëtzebuerg

 Um Spaweck 

 D'Wuert vum Mount: Kierfecht, November 2011